รัฐบาลไทย-ข่าวทำเนียบรัฐบาล-การรถไฟแห่งประเทศไทย ชี้แจงความคืบหน้าการดำเนินการเรื่องข้อพิพาทที่ดินบริเวณเขากระโดง อำเภอเมือง จังหวัดบุรีรัมย์
วันจันทร์ที่ 8 พฤศจิกายน 2564
การรถไฟแห่งประเทศไทย ชี้แจงความคืบหน้าการดําเนินการเรื่องข้อพิพาทที่ดินบริเวณเขากระโดง อําเภอเมือง จังหวัดบุรีรัมย์
โดยยึดหลักถูกต้องตามขั้นตอนของกฎหมาย โดยยึดถือความเป็นธรรมต่อพี่น้องประชาชนในภาพรวม
และรักษาผลประโยชน์ต่อองค์กรและประเทศชาติ
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.)กระทรวงคมนาคม เปิดเผย ความคืบหน้าการดําเนินการเรื่องข้อพิพาทที่ดินบริเวณเขากระโดง อําเภอเมือง จังหวัดบุรีรัมย์ ว่า รฟท. ได้ดําเนินการในเรื่องที่ดินบริเวณเขากระโดง อําเภอเมือง จังหวัดบุรีรัมย์ อย่างต่อเนื่อง โดยยึดหลักความถูกต้องตามขั้นตอนของกฎหมาย และธรรมาภิบาล เพื่อสร้างความเป็นธรรมและปฏิบัติอย่างเท่าเทียมต่อพี่น้องประชาชน รักษาผลประโยชน์ต่อองค์กรและประเทศชาติทั้งนี้ ที่ผ่านมา เมื่อวันที่ 23 มิถุนายน 2564 รฟท. ได้จัดทําหนังสือที่ รฟ 1/1911/2564 ลงวันที่ 23 มิถุนายน 2564 ถึงอธิบดีกรมที่ดินเพื่อให้ดําเนินการตามกรอบอํานาจหน้าที่ตามประมวลกฎหมายที่ดิน มาตรา ๖๑ ในการเพิกถอนโฉนดที่ดินที่ออกทับซ้อนที่ดินของ รฟท. ตามประมวลกฎหมายที่ดินมาตรา 61 ภายใน 90 วัน ภายหลังจากมีคําพิพากษาศาลฎีกาที่ 842–876/2560 ลงวันที่ 16 กุมภาพันธ์ 2560 และคําพิพากษาศาลฎีกาที่ 8027/2561 ลงวันที่ 22 พฤศจิกายน 2561 ได้วินิจฉัยสอดคล้องกันว่าสําเนาแผนที่แสดงเขตที่ดินของกรมรถไฟตอนแยกไปยังที่ย่อยศิลา ย่อมถือได้ว่าเป็นที่ดินที่จัดหามาเพื่อใช้ในกิจการรถไฟ โดยชอบด้วยกฎหมาย เมื่อรฟท. จัดตั้งขึ้นตามพระราชบัญญัติรฟท. พ.ศ. 2494 และมาตรา 10 แห่งพระราชบัญญัติดังกล่าวให้โอนทรัพย์สินและหนี้สินของกรมรถไฟแผ่นดินให้แก่รฟท.รฟท. จึงเป็นเจ้าของที่ดินพิพาท
ต่อมากรมที่ดิน มีหนังสือ ที่ มท 0516.2/3530 ลงวันที่ 27 กันยายน 2564 ถึง รฟท. ว่าไม่สามารถดําเนินการเพิกถอนหรือแก้ไขตามมาตรา 61 วรรคแปด แห่งประมวลกฎหมายที่ดินได้ เนื่องจากการเพิกถอนหรือแก้ไขตามคําพิพากษาของศาลดังกล่าว จะต้องเป็นกรณีที่ศาลมีคําสั่งหรือคําพิพากษาถึงที่สุด
ว่า เป็นการออกไปโดยคลาดเคลื่อนหรือไม่ชอบด้วยกฎหมาย แต่ในกรณีนี้คําพิพากษาของศาลฎีกาทั้งสองคดีไม่ได้พิพากษาให้เพิกถอนหรือแก้ไขแต่อย่างใด แต่หากรฟท. ยืนยันว่า แผนที่ที่ใช้ในการพิจารณาของศาลเป็นแผนที่ที่มีความถูกต้องรฟท. สามารถถ่ายทอดแนวเขตลงไปในระวางรูปถ่ายทางอากาศที่กรมที่ดินจัดส่งให้ และรับรองความถูกต้อง ซึ่งกรมที่ดินจะใช้ระวางแผนที่ ที่ รฟท. ได้ขีดเขตและรับรองเป็นหลักฐานอย่างหนึ่ง นอกจากหลักฐานอื่น ๆ (ถ้ามี) ในการประกอบการพิจารณา โดยกรมที่ดินจัดส่งระวางแผนที่ดังกล่าวให้จังหวัดบุรีรัมย์ตรวจสอบว่า ที่ดินแปลงใดต้องดําเนินการเพิกถอนทั้งแปลงหรือบางส่วนต่อไป เว้นแต่กรณีที่รฟท.ไม่สามารถกําหนดแนวเขตลงในระวางแผนที่ได้ รฟท. สามารถนําหลักฐาน สค.1 เลขที่ 1180 หมู่ที่ 1 ตําบลในเมือง ไปยื่นขอออกโฉนดที่ดินในส่วนที่เหลือ 4,605 ไร่ 1 งาน 71.2 ตารางวา ต่อสํานักงานที่ดินจังหวัดบุรีรัมย์ได้ เพื่อให้ครอบคลุมตามหลักฐาน สค.1 เลขที่ 1180 ดังกล่าว และเมื่อได้แนวเขตที่ดินที่ชัดเจนกรมที่ดินจะได้ดําเนินการตามอํานาจหน้าที่ต่อไป อย่างไรก็ดี ทางรฟท. เห็นว่ากรมที่ดิน ซึ่งเป็นหน่วยงานที่มีหน้าที่ดําเนินงานออกหนังสือ แสดงกรรมสิทธิ์ในที่ดินให้ราษฎรและให้บริการจดทะเบียนสิทธิและนิติกรรมเกี่ยวกับที่ดินและอสังหาริมทรัพย์ เมื่อได้รับทราบความตามคําพิพากษาศาลฎีกาที่ 842–876/2560 ลงวันที่ 16 กุมภาพันธ์ 2560 และคําพิพากษาศาลฎีกา ที่ 8027/2561 ลงวันที่ 22 พฤศจิกายน 2561 จนเป็นที่ยุติแล้วว่าที่ดินในพื้นที่ทางแยกบริเวณเขากระโดงเป็นที่ดินของ รฟท. ชอบด้วยกฎหมายจึงเป็นกรณีที่เจ้าพนักงานที่ดินย่อมต้องทราบถึงการมีอยู่ของที่ดินรถไฟหลวงดังกล่าว หากได้ใช้ ความระมัดระวังในการตรวจสอบกฎหมายรวมถึงขอบเขตของที่ดินในพื้นที่ทางแยกบริเวณเขากระโดงดังกล่าวก่อนที่จะทําการออกโฉนดที่ดินให้แก่ประชาชน
ซึ่งกรมที่ดินจึงมีหน้าที่ที่ต้องดําเนินการให้เป็นไปตามกระบวนการตามประมวลกฎหมายที่ดิน มาตรา 61 วรรคหนึ่ง แต่เมื่อกรมที่ดินไม่ดําเนินการตามกรอบอํานาจหน้าที่ตามประมวลกฎหมายที่ดิน มาตรา 61 จึงอาจเป็นคดีพิพาทเกี่ยวกับการที่หน่วยงานทางปกครอง หรือเจ้าหน้าที่ของรัฐละเลยต่อหน้าที่ตามที่กฎหมายกําหนดให้ต้องปฏิบัติ หรือปฏิบัติหน้าที่ดังกล่าวล่าช้าเกินสมควรตามพระราชบัญญัติจัดตั้งศาลปกครองและ วิธีพิจารณาคดีปกครอง พ.ศ. 2542 มาตรา 9 (2)ดังนั้น รฟท. จึงอาจต้องนําคดีการออกโฉนดที่ดินทับที่ดินของ รฟท. แห่งประเทศไทยในพื้นที่ทางแยกบริเวณเขากระโดง อําเภอเมือง จังหวัดบุรีรัมย์ ยื่นฟ้องคดีต่อศาลปกครองกลางตามพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. 2542 มาตรา 9 ซึ่งในขณะนี้อยู่ระหว่าง รฟท. จัดเตรียมเอกสารต่าง ๆ หากกรมที่ดินยืนยันที่จะไม่เพิกถอนเอกสารสิทธิ์ในที่ดินแปลงดังกล่าวก็จักให้มีการจัดทําคําฟ้องคดีปกครองยื่นฟ้องต่อศาลปกครองกลางเพื่อพิจารณาต่อไป